বায়োপিকের ডবল ডোজ

একটা নয়। দু- দুটো বায়োপিক আসতে বিতর্কিত চরিত্র মা আনন্দ শীলার! অনেক দিন ধরেই শোনা যাচ্ছিল মা আনন্দশীলার বায়োপিকে কাজ করতে চলেছেন প্রিয়াঙ্কা চোপড়া জোনাস। এবার শোনা যাচ্ছে আনন্দ শীলার আরও একটি বায়োপিক আসতে চলেছে, সেই ছবিতে অভিনয় করবেন আলিয়া ভাট। বায়োপিকের ডবল ডোজে রীতিমতো উত্তেজিত আনন্দ শীলা স্বয়ং।

সদ্যই এক ইন্টারভিউ-তে বায়োপিক নিয়ে কথা বলছিলেন আনন্দ শীলা। কথায় কথায় জানালেন, বায়োপিক আসার খবরে খুশি তিনি। আশা করছেন কেবলমাত্র তাঁর জীবনের কালিমালিপ্ত সময়টুকুই নয়, ছবিতে উঠে আসবে আসল সত্য। ছবির নির্মাতারা এমনটা করতে পারবেন কিনা তা নিয়ে অবশ্য খুব একটা নিশ্চিত নন আনন্দ শীলা।

আরও পড়ুন : সিদ্ধার্থে মুগ্ধ আলিয়া
অবশ্য শুধুই পূর্ণদৈর্ঘ্যের বায়োপিক নয়, সম্প্রতি মুক্তি পেয়েছে , ‘সার্চিং অফ শীলা’ নামে মা আনন্দশীলা-র ওপর তৈরি ডকুমেন্টরিও। ডকু ছবির প্রযোজক শাকুন বাত্রা। যদিও ডকু ছবিটি অবশ্য পুরোটা দেখেননি আনন্দ শীলা। ছবিতে তাঁকে যে যে অংশে দেখা গেছে সেই অংশগুলোই দেখেছেন তিনি। আসলে তাঁর চরিত্র নিয়ে ফের কোনও গোলযোগ তৈরি হল কিনা তা নিয়ে সব সময়ই চিন্তিত থাকেন আনন্দ শীলা। সেই কারণেই ডকু ছবিতে নিজের অভিনীত অংশটুকুই মন দিয়ে দেখেছেন তিনি, তবে তাতে ভুলভ্রান্তি তেমন কিছুই চোখে পড়েনি।

আনন্দ শীলার যে বায়োপিকটিতে আলিয়া ভাটের অভিনয় করার কথা সেটির পরিচালকও শাকুন বাত্রা। ছবি নিয়ে এক্সাইটেড শাকুন নিজেও। আনন্দ শীলার বায়োপিকের কনসেপ্টটাই তাঁর হৃদয়ের কাছাকাছি, ইন্টারভিউ-তে এমনটাই জানিয়েছিলেন তিনি ।