ওটিটিতে করোনার কোপ

করোনা সংক্রমণের জেরে বিপর্যস্ত বিনোদুনিয়া।হল বন্ধের পথে এগিয়েছে বেশ কিছু রাজ্য।আবার কোথাও কোথাও কঠিন করোনাবিধি মেনে চলছে ছবি প্রদর্শন।যার জেরে ইতিমধ্যেই স্থগিত হয়ে গিয়েছে ‘জার্সি’,’ট্রিপল আর’-এর মতো বিগবাজেট ছবির মুক্তি। এতদিন করোনার প্রভাব মুক্ত ছিল ওটিটি প্ল্যাটফর্মগুলি।যে কারণে ওটিটি রিলিজের পথেই এগোচ্ছে একঝাঁক নতুন ছবি।এবার করোনার প্রভাব পড়ছে ওটিটিতেও।আগামী ২৫জানুয়ারি ওটিটি প্ল্যাটফর্মে মুক্তি পাচ্ছে শাকুন বাত্রার ছবি ‘গেহরাইয়া’।ত্রিকোণ প্রেমের সম্পর্কের গল্প নিয়ে তৈরি এই ছবিতে মুখ্য ভূমিকায় অভিনয় করেছেন দীপিকা পাডুকোন,অনন্যা পাণ্ডে ও সিদ্ধান্ত চতুর্বেদী।ইতিমধ্যেই সোশ্যাল সাইটে প্রকাশ্যে এসেছে ছবির টিজার।

চলতি সপ্তাহেই আসতে চলেছে ‘গেহরাইয়া’-র ট্রেলারও।আলিবাগে হবে ট্রেলার রিলিজের মেগা ইভেন্টে ।এমনটাই ঠিক করেছিলেন প্রযোজক করণ জোহর। কিন্তু কেজোর সে আশায় জল ঢেলেছে করোনার বাড়বাড়ন্ত।সূত্রের খবর,করোনা সংক্রমণের জন্য আলিবাগের ট্রেলার লঞ্চ ইভেন্ট স্থগিত করা হয়েছে।তবে ‘গেহরাইয়া’-র ট্রেলার যে প্রকাশ্যে আসছে তা নিশ্চিত করেছেন নির্মাতারা।