হলিউড যাচ্ছেন দীপিকা

‘ট্রিপল এক্স’-এর পর ফের হলিউড ছবিতে দেখা যাবে দীপিকা পাডুকোনকে,টিনসেল টাউনে কান পাতলে শোনা যাচ্ছে এমনটাই জল্পনা।তবে এখনই সেই নিয়ে বেশি ভাবতে নারাজ ‘বাজিরাও’-এর মাস্তানি।কিছুদিন আগেই ওটিটি প্ল্যাটফর্মে মুক্তি পেয়েছে নায়িকার নতুন ছবি ‘গেহরাইয়া’।ছবিতে দীপিকার অভিনয় মন জয় করে নিয়েছে ভক্তদের। ভিন্নধর্মী এই ত্রিকোণ প্রেমের ছবিতে নজর কেড়েছে অনন্যা পাণ্ডে,সিদ্ধান্ত চতুর্বেদী,ধৈর্য কারওয়ার অভিনয়।সিনেপ্রেমীদের মধ্যে রীতিমতো আলোচনায় আছে শাকুন বাত্রার ‘গেহরাইয়া’।ছবির সাফল্য চুটিয়ে উপভোগ করছেন ছবির তারকারা। শোনা যাচ্ছে হলিউডের একটি মাল্টিস্টারার মেগা প্রজেক্টে লিড রোলে দেখা যাবে দীপিকাকে।ছবিটি আদপে একটি রোম্যান্টিক কমেডি বলেই জোর খবর।

কিন্তু দীপিকা  নতুন হলিউড নিয়ে এখনই বিশেষ কিছু বলতে নারাজ।তবে নায়িকা জানিয়েছেন,সদ্যই এই নতুন আলোচনা শুরু হয়েছে।এখনও বলার মতো তেমন কিছু হয়নি।তবে হলিউডে যে তিনি কাজ করতে চলেছেন সেকথা হাসিমুখেই মেনে নিয়েছেন দীপিকা পাডুকোন।নায়িকার নতুন হলিউড প্রজেক্ট নিয়ে নতুন কি খবর প্রকাশ্যে আসে সেদিকেই নজর রয়েছে আমাদের।