বিতর্ক এড়াতে ওটিটি ভরসা

পরিচালক শাকুন বাত্রার আপকামিং ছবির শ্যুটিং চলতি বছরে শ্যুটিং শেষ হলেও এখনও প্রকাশ্যে আসেনি ছবির নাম।ছবিতে মুখ্য ভূমিকায় দেখা যাবে দীপিকা পাডুকোন,অনন্যা পাণ্ডে এবং সিদ্ধান্ত চতুর্বেদীকে।প্রযোজক করণ জোহর শুরুতে বড়পর্দায় এই ছবি মুক্তির পরিকল্পনা করলেও শোনা যাচ্ছে ওটিটিতেই মুক্তি পাবে শাকুনের নতুন ছবি।কিন্তু বড়পর্দার বদলে কেন ওটিটিতে মুক্তি পাবে ছবি?শোনা যাচ্ছে,বিবাহ বহির্ভূত সম্পর্কের গল্প নিয়ে তৈরি এই ছবিতে নাকি প্রচুর ঘনিষ্ঠ দৃশ্য রয়েছে।বড়পর্দায় প্রদর্শনের জন্য পাস করাবে না সেন্সর বোর্ড।বেশ কিছু দৃশ্য বাদও দিতে হতে পারে।যা নিয়ে তৈরি হতে পারে বড় বিতর্ক।কোনরকম কাঁটাছেড়া করলে ছবির কাহিনিরও বড়সড় ক্ষতি হয়ে যাবে। সেই কারণেই কোনরকম বিতর্কে যেতে নারাজ করণ।

ইতিমধ্যেই আন্তর্জাতিক একটি ওটিটি প্ল্যাটফর্ম আগ্রহ দেখিয়েছে শাকুন বাত্রার ছবি নিয়ে।শোনা যাচ্ছে,ছবিতে একজন ফিটনেস ট্রেনারে ভূমিকায় রয়েছেন দীপিকা পাডুকোন।অনন্যা পাণ্ডেকে দেখা যাবে দীপিকার বোনের ভূমিকায়।একদিকে অনন্যা,অন্যদিকে দীপিকা দুজনের সঙ্গেই সিদ্ধান্তকে রোম্যান্স করতে দেখা যাবে বলে খবর।